Referatfor bestyrelsesmøde i Grundejerforeningen den 22/9 2020.09.22

Til stede er Mogens Karlshøj, Henrik Hansen samt Sune Lund-Laursen.

Mogens Karlshøj starter mødet med at fortælle at der mangler indbetalinger fra alle tre ejerforeninger på den fælles konto. Det skønnes at der mangler betalinger for et beløb omkring svarende til ca. 235.000 kr.

Mogens kommer retur med redegørelse for de manglende 235.000 kr. da det er ham som står for håndteringen af disse. Det tilføjes at grundejerforeningen har skiftet bank fornyeligt og at pengene eventuelt er indsat på den gamle konto.

Herefter behandles nedstående punkter på dagsorden:

**Punkt 1 -Plankeværker**

Sune nævner at plankeværkerne i Bangsbo Holm på et tidspunkt skal udskiftes da de er rådnet flere steder i Bangsbo Bakker. Mogens Karlshøj fra Holm tilkendegiver at de har samme problem i deres ejerforening. Grunden til at plankeværkerne er i så dårlig stand skyldes at de er udført på en sådan måde at vandet ikke kan løbe væk og de dermed rådner. Sune vil komme med et forslag til hvordan plankeværkerne kan laves så de passer i stilen og er udført håndværksmæssigt korrekt. Det er op til de enkelte ejerforeninger selv at beslutte hvornår de vil udskifte deres plankeværker da udgiften også påhviler den enkelte ejerforening. Det vigtige er vi får dem laves ens når de udskiftes således ensartetheden opretholdes i hele Bangsboparken.

**Punkt 2 - Postkasser**

Det drøftes at udskifte alle postkasserne i alle 3 ejerforeninger da mange efterhånden er i dårlig stand. Sune har indhentet tilbud på model Allux 6000 i sort - liger meget den vi har i dag og vi kan bruge den cylinder der sidder i de nuværende. Prisen er 380 kr. inkl. Moms pr. stk. (uden cylinder)

 link: https://da.allux.com/allux-6000/p/66491/103077

De steder hvor postkasserne er monteret på bøjler tjekkes det om bøjlerne er rustne eller i en stand hvor de også bør udskiftes. Dette gøres af Mogens og Henrik.

**Punkt 3 -** **Hæk ved nr. 52**

Hækken ved nummer 52 visner i følge ejer som har bedt Sune se på dette. Det besluttes at få gartneren ud og se på det næste gang han er her samt se efter om det er et problem andre steder. Der indhentes pris på løsning.

**Punkt 4 - Revner i asfalt**

Beboere i Bangsbo Bakker har spurgt ind til plan for udbedring af revner i asfalten på de fælles veje. Mogens kontakter Lindå Balle Maskinstation og får tilbud på udbedring af revner.

**Punkt 5 – Vejbump**

Mogens vil gerne at der kikkes på højden af de ”vejbump” der er i Bangsboparken da det er hans opfattelse de er for høje. Det undersøges om de faktisk er for høje og hvad det vil koste hvis de skal laves fladere. Det er dog vigtigt de ikke mister deres funktion da det jo ikke er hensigtsmæssigt hvis bilerne begynder at kører med højere hastighed igennem kvarteret.

Vi får også priser på nye hvide felter som markerer vejbumpene så det tydeliggøres de er der og bilisterne kan nå at tage farten af.

**Punkt 6 – Kælderen**

Der er blevet skrevet ud til alle i Bangsbo Holm samt Bangsbo Bakker omkring oprydning i kælderen og alle er blevet bedt om at fjerne hvad der eventuelt måtte stå udenfor deres kælderrum. Henrik Hansen får skrevet ud til alle i Høje Bangsbo med påbud om det samme med frist til den 31/11 2020. Derefter bortskaffes alt som måtte stå i gangene. Dette gælder også det som de forskellige ejerforeninger måtte have stående som døre og ligene.

Det besluttes også at alle kælderrum opmærkes med husnummer hvilket vores vedtægter også klart beskriver de skal.

Mogens kommer med liste fra Bangsbo Holm og Høje Bangsbo er allerede mærket op med husnummer. Bangsbo Bakker har lavet liste over hvem som råder over hvilke rum og så snart sune har alle lister bestiller han skilte med husnumre.

Det drøftes om der kan opstilles et nyt pulterrum som GF kan råde over. Det drøftes også om lange stiger kan hænges op på væggen.

Gelænder monteres af Mogens og Henrik og risten vendes så den vender rigtigt – dette gøres inden den 1/11 2020. Soklen afrenses for alger samtidigt.

**Punkt 7 - Dræn i fodboldbane**

Der er blevet spurgt til om drænet i fodboldbanen virker efter hensigten så svinget ikke oversvømmes og ødelægger asfalten.

Henrik Hansen kan fortælle at der ligger et dræn som fungerer det er dog noget tid siden det er blevet renset som vi vil får gjort næste gang Lindå Balle Maskinstation kommer forbi en gang til foråret 2021.

Det nævnes også at der er brugt 5.000 kr. på ny belægning af stigen imellem fodboldbanen og parkeringspladsen.

**Punkt. 8 -** **Fodboldmål**

Der er blevet indkøbt og monteret nye net i fodboldmålene da disse var i meget dårlig stand.

**Punkt 9 - Bomme ved gangsti til Vosnæsparken**

Flere i ejerforeningen Bangsbo Bakker er plaget at cyklister som har lagt deres trænings rute igennem vores kvarter da de ofte kører meget hurtigt og i store grupper. En løsning kunne være at opsætte bomme ved gangstien til Vosnæsparken (evt. i begge ender) for at gøre det mindre attraktivt at cykle igennem Bangsboparken. Der er i øvrigt bomme ved alle andre stier i Bangsboparken.

Mogens kontakter Tove fra Vosnæsparken og hører om de vil opsætte bomme i deres ende af stien.

Mogens får en pris fra gartneren på bomme samt montering af disse.

 **Punkt 10 - Skrænten imellem Holm og Bakker**

Bestyrelsen vil arbejde på en løsning for skrænten således den ser pæn ud og nem at holde så udgifter til gartner ikke stiger væsentligt.

Det gennemgås med gartneren hvilke løsninger som kunne fungere og der indhentes tilbud på dette.

**Punkt 11 - Ønske om opstilling af lade station til elbiler**

Bestyrelsen har modtaget et forslag om opstilling af en lade station til elbiler. Der er dog enighed om at dette vil give forskellige udfordringer. Der vil være en ret stor omkostning til etablering samt vedligeholdelse af en lade station. Man kunne også frygte det vil blive populært for alle andre med en elbil som ikke bor i Bangsboparken at lade deres bil op hurtigt hvilket vil give mere trafik i kvarteret. På baggrund af overstående henstiller bestyrelsen til at de som har eller anskaffer sig en elbil lader op på normalvis eller benytter offentlige lyn lader.

**Punkt 12 - Skilte med parkering kun for beboer**

Ejerforening Høje Bangsbo har modtaget ønske om at opstille af skilte ved P pladserne med beskrivelse af at disse kun er for beboerne og gæster bedes benytte den store P plads ved fodboldbanen. Bestyrelsen henstiller i første omgang til beboerne i lejlighederne fortæller gæsterne at de skal parkere på P plads ved fodboldbanen. Virker dette ikke må vi genoverveje om der skal opstilles skilte.

**Punkt 13 - Ønske om opstilling af redskabsskur i Holm**

Ejerforening Holm ønsker at opstille et redskabsskur til deres fælles haveredskaber samt andre ting. Bestyrelsen har dog brug for et mere gennemarbejdet forslag som indeholder forslag til placering, tegning eller billede af det skur de ønsker at opstille samt dokumentation for det kan opstilles på lovlig vis. Forslaget skal både leve op til gældende lovgivningen samt grundejerforeningens vedtægter. Når bestyrelsen er i besiddelse at dette vil vi tage det op på bestyrelsesmøde i Høje Bangsbo samt Bangsbo Bakker.

**Punkt 14 - Gartner**

Der er general tilfredshed med gartneres arbejde men bestyrelsen ønsker en opdateret kontrakt således det er tydeligt hvad der indgår i aftalen og at prisen er rigtig.

Det skal bla. Undersøges hvor brede brandgangene skal være i gangene imellem haverne. Hvis hækkene skal klippes for at få den lovlige bredde imellem dem imellem dem, indhentes der tilbud på klipning af disse for at sikre et flot ensartet resultat.

**Punkt 15 - Borde bænkesæt**

Det besluttes at indkøbe 5 til 6 sæt til foråret som fordels på fællesområder da dem vi har er i meget dårlig stand.